Felodipiini

Felodipiini on dihydropyridiinijohdoksiin kuuluva kalsiumkanavan salpaaja eli se on verisuoniselektiivinen kalsiumkanavan salpaaja (kalsiumin estäjä). Se ei haittaa sydämen toimintaa, vaan sen vaikutus perustuu pienten ääreisverisuonten laajenemiseen. Felodipin ratiopharm 2,5 mg, 5 mg ja 10 mg depottabletit. Pakkausseloste 26.2.2015. Viitattu 4.2.2017.

Felodipiiniä käytetään ensisijaisesti kohonneen verenpaineen hoitoon. Se sopii myös rasituksen ja stressin aiheuttaman rintakivun hoitoon ja sitä käytetään joskus myös muiden sairauksien hoidossa. Aloitusannos on 5 mg vuorokaudessa ja annos voidaan nostaa kymmeneen milligrammaan vuorokaudessa. 

Yleisiä felodipinin haittavaikutuksia ovat nilkkojen turvotus, kasvojen punoitus ja päänsärky. Harvinaisiin haittavaikutuksiin kuuluu ikenien turpoaminen, joka ilmenee kuitenkin yleisemmin, jos potilaalla on ientulehdus. Lääkkeen käyttäjän on hyvä välttää greippimehua ja sellaisia rohdosvalmisteita, jotka sisältävät mäkikuismaa. Raskaana olevien ei pidä käyttää felodipiiniä.

 Lähteet 

Luokka:Kalsiumkanavan salpaajat